Τουρνουά Ανδρέας Βαρίκας

To Τουρνουά Μπάσκετ "Ανδρέας Βαρίκας" ήταν ένα ετήσιο τουρνουά που διοργάνωνε η ομάδα μπάσκετ του Πανιωνίου, στη μνήμη του Ανδρέα Βαρίκα, που υπήρξε ο αναμορφωτής του τμήματος μπάσκετ του συλλόγου. Διεξαγόταν επί είκοσι χρόνια, από το 1990 ως το 2009 κάθε φθινόπωρο, πριν από την έναρξη της επίσημης μπασκετικής περιόδου, με τη συμμετοχή του Πανιωνίου και άλλων τριών συλλόγων. Είχε καθιερωθεί ως ένα από τα σημαντικότερα τουρνουά μπάσκετ στην Ελλάδα. Αν και είχε χαρακτήρα προετοιμασίας, εντούτοις προσκαλούνταν ομάδες υψηλού επιπέδου, ελληνικές ή ευρωπαϊκές, και είχε σημαντική δημοσιότητα. Οι δώδεκα από τις είκοσι διοργανώσεις είχαν διεθνή χαρακτήρα, με τη συμμετοχή ευρωπαϊκών ομάδων. Τον Δεκέμβριο του 2012 ο Πανιώνιος αποφάσισε να ονομάσει Χριστουγεννιάτικο Τουρνουά Μπάσκετ Μίνι "Ανδρέας Βαρίκας", το ετήσιο τουρνουά μπάσκετ των τμημάτων υποδομής του συλλόγου, το οποίο τον Ιανουάριο του 2013 διεξάγεται για 13η χρονιά κατά την περίοδο των εορτών.

 Ο Ανδρέας Βαρίκας (1945-1990) ήταν ένας σπουδαίος άνθρωπος και οραματιστής. Ο Ανδρέας Βαρίκας ήταν Πανιώνιος και η μνήμη του τιμάται με το τουρνουά που διοργανώνει η αγαπημένη του ομάδα κάθε χρόνο από τότε, στις 29 Αυγούστου του 1990, που άφησε την τελευταία του πνοή νικημένος από τον καρκίνο σε ηλικία μόλις 45 ετών. Ο Ανδρέας Βαρίκας γεννήθηκε το 1945. Ήταν γόνος οικογένειας των γραμμάτων, αφού ο πατέρας του Βάσος Βαρίκας ήταν δημοσιογράφος και συγγραφέας. Σπούδασε ηλεκτρολόγος μηχανικός και ήταν λόγιος. Είχε μεταφράσει εγχειρίδια αρχιτεκτονικής, συλλογές ποιημάτων και φιλοσοφικά δοκίμια. Η σχέση του με τον χώρο του μπάσκετ ξεκίνησε στα τέλη της δεκαετίας του '60. Το 1977 ορίσθηκε αρχηγός αποστολής της ομάδας του Πανιωνίου για τον ευρωπαϊκό αγώνα του Κυπέλλου Κόρατς με την ελβετική Πιγί, παρότι δεν ήταν καν μέλος του συλλόγου. Η επαφή του με την ομάδα και η φιλία του με τον τότε παράγοντα του Πανιωνίου Παύλο Κορκίδη, ο οποίος ήταν προσωπικός του φίλος, τον έκαναν να ασχοληθεί περισσότερο ενεργά με την αγαπημένη του ομάδα. Αν και απεχθανόταν τις διοικητικές καρέκλες, ξεκίνησε να ασχολείται με τον Πανιώνιο 365 μέρες το χρόνο, 24 ώρες το εικοσιτετράωρο. Ήταν ο οραματιστής της ομάδας του Πανιωνίου που μεσουράνησε στο ελληνικό μπάσκετ στη δεκαετία του '80, αφού αυτός προώθησε και στήριξε τα παιδικά και εφηβικά τμήματα του συλλόγου, από τα σπλάχνα των οποίων ξεπετάχτηκαν δεκάδες μπασκετμπολίστες. Καθημερινά όργωνε τα ανοιχτά γήπεδα μπάσκετ της Αθήνας για την εύρεση νέων ταλέντων μαζί με τον Παύλο Κορκίδη, τον Αργύρη Κορωναίο και τον Τάσο Γιάνναρο και ευτύχησε να δει τον Πανιώνιο να παίζει στον τελικό των πλέι οφ της Α1 το 1987. Όμως, δεν πρόλαβε να χαρεί την κατάκτηση από το σύλλογο του Κυπέλλου Ελλάδας, που έγινε οκτώ μήνες μετά το θάνατό του. Στη μνήμη του ο Πανιώνιος ονόμασε "Κλειστό γήπεδο Ανδρέας Βαρίκας" το παλιό κλειστό γήπεδο που χρησιμοποιούσαν τα τμήματα υποδομής στο Στάδιο Νέας Σμύρνης. Από τον Ιανουάριο του 2013 διπλά στο παλιό κλειστό κατασκευάστηκε βοηθητικό που ονομάστηκε "Γήπεδο μπάσκετ Αργύρης Κορωναίος" προς τιμήν του Αργ. Κορωναίου, στενού συνεργάτη του Βαρίκα και συνεχιστή του έργου του. Από το ίδιο έτος το όνομα του Βαρίκα δόθηκε στο ετήσιο χριστουγεννιάτικο τουρνουά μπάσκετ των τμημάτων υποδομής του συλλόγου που ονομάζεται: Χριστουγεννιάτικο Τουρνουά Μπάσκετ Μίνι "Ανδρέας Βαρίκας". Το πρώτο τουρνουά "Ανδρέας Βαρίκας" πραγματοποιήθηκε στις 21 και 22 Σεπτεμβρίου του 1990, μόλις τρεις εβδομάδες μετά τον άδικο χαμό του οραματιστή της ομάδας, με τη συμμετοχή του τότε "αυτοκράτορα" του ελληνικού μπάσκετ, Άρη, της πρωταθλήτριας Ευρώπης Γιουγκοπλάστικα και της θρυλικής ρωσικής ΤΣΣΚΑ Μόσχας. Στα τουρνουά "Ανδρέας Βαρίκας" έχουν παρελάσει σχεδόν όλες οι μεγάλες δυνάμεις του ελληνικού μπάσκετ (Παναθηναικός, ΑΕΚ, ΠΑΟΚ, Άρης Θεσσαλονίκης) και ιστορικές ευρωπαϊκές ομάδες, όπως η ισραηλινή Μακάμπι Τελ Αβίβ, η σλοβενική Ολίμπια Λουμπλιάνα και οι σερβικές Παρτιζάν και Ερυθρός Αστέρας Βελιγραδίου. Ο αριθμός συμμετοχών ανά ομάδα από το 1990 ως το 2009 είναι: 20 συμμετοχές: Πανιώνιος 8 συμμετοχές: ΑΕΚ 4 συμμετοχές: Άρης, Α.Σ. Παπάγου 3 συμμετοχές: Κολοσσός Ρόδου, Μαρούσι 2 συμμετοχές: Γιουγκοπλάστικα, ΤΣΣΚΑ Μόσχας, Παρτιζάν Βελιγραδίου, Ερυθρός Αστέρας, Ηρακλής, Σπόρτιγκ, Πανελλήνιος, Παλαιό Φάληρο, ΠΑΟΚ, Ολύμπια Λάρισας. 1 συμμετοχή: Ντιναμό Μόσχας, Φορτιτούντο Μπολόνια, Ζέλεζνικ, Μακάμπι Τελ Αβίβ, Ολύμπια Λουμπλιάνα, Μπόρατς Τσάσακ, Μπούντουσνοστ, Μπεοπετρόλ, Ραμποτνίσκι Σκοπίων, Στοκχόλμη 08,Παναθηναϊκός, Περιστέρι, Νήαρ Ηστ, Ιωνικός Νέας Φιλαδέλφειας, Α.Ο. Αιγάλεω, Ντιναμό Αγίας Πετρούπολης, Ηλυσιακός και Α.Ο. Παγκράτι. Εκτός από το 2003, που υπήρχαν μόνο τρεις συμμετοχές, στα τουρνουά μετείχαν τέσσερις ομάδες. Γίνονταν δύο ημιτελικοί και ακολουθούσαν ο μικρός και ο μεγάλος τελικός. Μόνο σε τρεις περιπτώσεις (1993, 2002, 2003) το τουρνουά διεξήχθη ως όμιλος με βαθμολογία. Πολυνίκης είναι ο Πανιώνιος με 12 κατακτήσεις. Δύο κατακτήσεις έχει ο Άρης, από μία η Γιουγκοπλάστικα, ο Ερυθρός Αστέρας, ο Κολοσσός, ο ΠΑΟΚ, ο Ηλυσιακός ενώ το 2003 μοιράστηκαν το τρόπαιο ο Ιωνικός Ν.Φ. με τον Πανιώνιο που ισοβάθμισαν στην πρώτη θέση. Συνοπτικά: 13 νίκες: Πανιώνιος (το 2003 μοιράστηκε το τρόπαιο με τον Ιωνικό Ν.Φ.). 2 νίκες: Άρης Θεσσαλονίκης. 1 νίκη: Γιουγκοπλάστικα, Ερυθρός Αστέρας, Κολοσσός, ΠΑΟΚ, Ηλυσιακός, Ιωνικός Ν.Φ. (από κοινού με τον Πανιώνιο). 1990: Άρης - Πανιώνιος: 101-82 Κατάταξη: 1. Άρης, 2. Πανιώνιος, 3. Γιουγκοπλάστικα, 4. ΤΣΣΚΑ Μόσχας 1991: Γιουγκοπλάστικα - Μακάμπι Τελ Αβίβ: 92-88 Κατάταξη: 1. Γιουγκοπλάστικα, 2. Μακάμπι Τελ Αβίβ, 3. Παναθηναικός, 4. Πανιώνιος 1992: Πανιώνιος - Ολίμπια Λουμπλιάνα: 89-69 Κατάταξη: 1. Πανιώνιος, 2. Ολίμπια Λουμπλιάνα, 3. Γιουγκοπλάστικα, 4. ΤΣΣΚΑ Μόσχας 1993: (Όμιλος) Κατάταξη: 1. Πανιώνιος, 2. Ηρακλής, 3. Παρτιζάν Βελιγραδίου, 4. Ερυθρός Αστέρας 1994: Πανιώνιος – Παγκράτι: 85-73 Κατάταξη: 1. Πανιώνιος, 2. Παγκράτι, 3. ΑΕΚ, 4. Παπάγου 1995: Πανιώνιος – ΑΕΚ: 75-72 Κατάταξη: 1. Πανιώνιος, 2. ΑΕΚ, 3. ΠΑΟΚ, 4. Ζελέζνικ 1996: Ερυθρός Αστέρας – Πανιώνιος: 93-85 Κατάταξη: 1. Ερυθρός Αστέρας, 2. Πανιώνιος, 3. Παπάγου, 4. Σπόρτιγκ 1997: Πανιώνιος – Περιστέρι: 71-64 Κατάταξη: 1. Πανιώνιος, 2. Περιστέρι, 3. Παπάγου, 4. Μπόρατς Τσάσακ 1998: Πανιώνιος – Μπεοπετρόλ: 73-65 Κατάταξη: 1. Πανιώνιος, 2. Μπεοπετρόλ, 3. Αρης, 4. Παπάγου 1999: Πανιώνιος – Μπούντουσνοστ: 81-74 Κατάταξη: 1. Πανιώνιος, 2. Μπούντουσνοστ, 3. Ηρακλής, 4. Σπόρτιγκ 2000: Πανιώνιος – ΑΕΚ: 74-66 Κατάταξη: 1. Πανιώνιος, 2. ΑΕΚ, 3. Μαρούσι, 4. Νήαρ Ηστ 2001: Πανιώνιος - Στοκχόλμη 08: 79-58 Κατάταξη: 1. Πανιώνιος, 2. Στοκχόλμη 08, 3. Ραμποτνίσκι Σκοπίων, 4. Παλαιό Φάληρο 2002: (Όμιλος) Κατάταξη: 1. Πανιώνιος και Ιωνικός Ν.Φ., 3. Ολύμπια Λάρισας και Παλαιό Φάληρο 2003: (Όμιλος) Κατάταξη: 1. Άρης, 2. Πανιώνιος, 3. ΑΕΚ 2004: Πανιώνιος – Άρης: 84-83 Κατάταξη: 1. Πανιώνιος, 2. Άρης, 3. Πανελλήνιος, 4. Κολοσσός Ρόδου 2005: Κολοσσός Ρόδου – Πανελλήνιος: 81-73 Κατάταξη: 1. Κολοσσός Ρόδου, 2. Πανελλήνιος, 3. Πανιώνιος, 4. ΑΕΚ 2006: Πανιώνιος - Ντιναμό Αγίας Πετρούπολης: 82-69 Κατάταξη: 1. Πανιώνιος, 2. Ντιναμό Αγίας Πετρούπολης, 3. ΑΕΚ, 4. Αιγάλεω 2007: ΠΑΟΚ – Μαρούσι: 77-74 Κατάταξη: 1. ΠΑΟΚ, 2. Μαρούσι, 3. Κολοσσός Ρόδου, 4. Πανιώνιος 2008: Πανιώνιος – Μαρούσι: 71-67 Κατάταξη: 1. Πανιώνιος, 2. Μαρούσι, 3. Ντιναμό Μόσχας, 4. Φορτιτούντο Μπολόνια 2009: Ηλυσιακός - Πανιώνιος: 70-42 Κατάταξη: 1. Ηλυσιακός, 2. Πανιώνιος, 3. ΑΕΚ, 4. Ολύμπια Λάρισας Η ιστοσελίδα του Πανιωνίου στο μπάσκετ